Sag om, hvorvidt sagsøgte er erstatningspligtig overfor sagsøger i anledning af mangler ved en række køretøjer, som er indgået i en handel af fast ejendom
Ret: Retten på Bornholm (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

RETTEN PÅ BORNHOLM

DOM

Afsagt den 7. august 2014 i sag nr. BS 231/2013:

Sagsøger
Adresse 1
By 1
mod
Sagsøgte
Adresse 2
By 2

Sagens baggrund og parternes påstande

Den sag drejer sig om, hvorvidt Sagsøgte, er erstat-ningspligtig overfor
Sagsøger i anledning af mangler ved en række køretøjer, som sagsøgeren har
overtaget fra sagsøgte i forbindelse med sagsøgerens salg af en fast ejendom
til sagsøgte.

Sagsøgeren har påstået sagsøgte dømt til at betale 237.000 kr. med proces-
rente fra sagens anlæg den 28. november 2011.

Sagsøgte har påstået frifindelse mod betaling af 35.000 kr.

Sagsøgte har ikke gjort modkrav gældende under denne sag.

Oplysningerne i sagen

Retten har den 28. januar 2014 afsagt udeblivelsesdom i sagen. Sagen er i
medfør af retsplejelovens § 367 genoptaget den 3. februar 2014.

Denne dom indeholder ikke en fuldstændig sagsfremstilling, jf. retspleje-
lovens § 218 a, stk. 2.

Sagsøgeren har med overtagelsesdag den 1. maj 2013 til sagsøgte solgt en fast
ejendom for 850.000 kr. Købesummen skulle berigtiges blandt andet ved
sagsøgerens overtagelse af en række køretøjer fra sagsøgte. Det fremgår af
aftale af 3. april 2013 herom blandt andet, at "alle effekter leveres velfun-
gerende, fuld funktionsdygtige og mekanisk i orden, for biler og MC´er gæl-
der, at de tillige er i tilnærmelsesvis syns klar stand. Alle effekter er garante-
ret fri og ubehæftede” .

Efter overtagelsesdagen har sagsøgeren i mailkorrespondance med sagsøgte
rykket sagsøgte for levering af flere af køretøjerne og for moms- og toldkvit-
teringer samt registreringsattester for nogle af køretøjerne, ligesom sagsøge-
ren har påpeget mangler ved nogle af køretøjerne, forinden sagsøgeren den 28.
november 2013 har udtaget stævning mod sagsøgte.

STD061446-S01-ST01-K194-T3-L01-M00-\D51



/

Side 2/6

Der er ikke afholdt syn- og skøn i relation til påberåbte mangler ved køretø-
jerne.

Forklaringer

Sagsøgerens ægtefælle Vidne har forklaret blandt andet, at han på sagsøgerens
vegne forestod salgsforhandlingerne med sagsøgte. Han har ingen uddannelse,
men arbejder som turistbuschauffør. Sagsøgeren købte ejendommen i 2003 på
tvangsauktionslignende vilkår for ca. 900.000 kr. Ejendommen, der var
tidligere kro/restauration, skulle være beboelse for sagsøgeren og hendes
familie, og hun skulle drive Virksomhed på ejendommen. Sagsøgeren har
sørget for udskiftning af vinduer samt malet ejendommen. Ejendommen er dyr
i vedligeholdelse. Sagsøgeren besluttede sig derfor for at afhænde
ejendommen og satte den til salg for oprindeligt 1,5 mio. kr., men måtte sænke
udbudsprisen til 998.000 kr. ligesom sagsøgeren indbød til bud på
ejendommen. Sagsøgerens ægte-fælle har i henved 30 år handlet med gamle
amerikanerbiler som hobby. Han køber bilerne med hjertet og sælger dem med
tab.  Han har blandt andet anvendt det internetbaserede Bornholmermarked til
sine køb og salg. Han køber og sælger i gennemsnit et par biler om året. På
grund af hobbyens begrænsede omfang er han ikke momsregistreret. Da han
fra sin hobby kendte til Bornholmermarkedet, satte sagsøgeren også
ejendommen til salg på Bornholmermarkedet, hvilket afstedkom en
henvendelse fra sagsøgte, som hverken sagsøgeren eller ægtefællen kendte i
forvejen. Sagsøgte besigtigede ejendomme 1 eller 2 gange før aftalen om salg
blev indgået. Ejendommen var funktionsdygtig og mangler var umiddelbart
synbare. Sagsøgerens ægtefælle anbefalede sagsøgte at gennemgå
ejendommen med en sagkyndig. Dette afslog sagsøgte. Sagsøgte oplyste, at
han ikke havde penge til at betale hele ejendommen med, men at han gerne
ville lade nogle af sine køretøjer indgå i handlen. Sagsøgeren og sagsøgte
indgik derfor aftale om, at 725.000 kr. af købesummen stor 850.000 kr. skulle
berigtiges ved sagsøgtes levering af køretøjer til sagsøgeren, som beskrevet i
den som bilag 2 fremlagte handelsaftale. Handelsaftalen er udarbejdet af både
sag-søgeren og sagsøgte. Sagsøgerens ægtefælle besigtigede køretøjerne 1
gang inden aftalen blev indgået. Dog blev køretøjerne, der ifølge sagsøgte
ikke befandt sig på Bornholm, ikke besigtiget. Sagsøgerens ægtefælle rykkede
gentagne gange sagsøgte for dels levering af køretøjerne, dels mangler,
herunder retlige mangler, ved køretøjerne. Da sagsøgte ikke afhjalp
manglerne, skruede sagsøgerens ægtefælle ”bissen på” . Først på dette
tidspunkt og sidenhen efter retssagens indledning reklamerede sagsøgte over
mangler ved ejendommen. Manglerne ved køretøjerne er nærmere som følger:
 
ad campingvogn Kab Royal Hacienda 1000: Campingvognen stod på købs-
tidspunktet i Sverige og kunne ikke besigtiges. Sagsøgerens ægtefælle hen-
tede den selv til Danmark og måtte konstatere mangler ved toilet m.m., hvil-ke
mangler kostede 15-20.000 kr. i udbedring.

STD061446-S01-ST01-K194-T3-L01-M00-\D51



/

Side 3/6

ad Mercury Cougar 1996: Bilen var snedækket ved besigtigelsen og kunne
derfor ikke prøvekøres. Det har efterfølgende ikke været muligt for sagsøgte
at fremskaffe moms- og toldkvittering for bilen i forbindelse med dets im-port
fra USA, og det må konstateres, at AC´en ikke virker, samt at dækkene er
rådne. Manglerne er af et værksted anslået at koste 10.000 kr. at udbedre.
 
ad Mercedes c230 kompressor 1996: Bilen har en bremsefejl. Sagsøgte og
sagsøgerens ægtefælle har aftalt, at berigtige manglen ved at sagsøgerens
ægtefælle modregner for 2.000 kr. i sagsøgtes huslejekrav hos sagsøgerens
ægtefælle, idet sagsøgte og sagsøgerens ægtefælle havde aftalt, at nogle af
køretøjerne i en overgangsperiode kunne henstå på ejendommen, som sag-
søgte overtog fra sagsøgeren. Huslejen var aftalt til 500 kr. om måneden.
 
ad Jaguar XJ12 1994: Bilen stod i en snedrive ved besigtigelsen og kunne
derfor ikke prøvekøres. Efterfølgende måtte det konstateres, at bagakslen samt
håndtaget til passagerdøren ikke virkede. Sagsøgerens ægtefælle har af et
værksted fået oplyst, at manglerne vil koste i hvert fald 25.000 kr. at repa-rere.
 
ad Jaguar XJ6 1995: Bilen er aldrig leveret.
 
ad Audi A8 Quattro 1995: Sagsøgte har ikke leveret registreringsattest for
bilen i forbindelse med dets import fra Tyskland.
 
ad Audi 100: Ingen mangler konstateret.
 
ad Toyota Hilux 1997: Ingen mangler konstateret.
 
ad Iveco 40C13 2001 varebil: Sagsøgerens ægtefælle videresolgte bilen, men
måtte i den forbindelse betale køberen 12.000 kr. til udbedring af mangler ved
blandt andet en olietryksmåler.
 
ad BMW R1100GS 1998: Sagsøgte har ikke leveret registreringsattest for
køretøjet i forbindelse med dets import fra Tyskland.
 
ad Honda VFR750F 1986: Sagsøgte har ikke leveret moms- og toldkvitte-ring
for køretøjet i forbindelse med dets import fra Schweiz.
 
Polaris ATV 1992: Differentialet viste sig defekt. Sagsøgerens ægtefælle har
videresolgt køretøjet for 10.000 kr.
 
Sagsøgerens ægtefælle har hos SKAT forhørt sig i relation til de manglende
moms- og toldkvitteringer og registreringsattester for de importerede køre-
tøjer. SKAT har oplyst, at der skal foreligge moms- og toldkvitteringer.

Sagsøgte har forklaret blandt andet, at han har en HTX og handelseksamen
samt uddannet teknisk assistent og produktionstekniker. Han så ejendom-men
som både en investering og mulighed for at komme af med køretøjerne. Han
har jævnligt købt og solgt brugte biler, og vil anslå omfanget til heraf til

STD061446-S01-ST01-K194-T3-L01-M00-\D51



/

Side 4/6

omtrent 5 køretøjer om året. Alle salgsforhandlinger foregik med sagsøgerens
ægte-fælle. Han og sagsøgerens ægtefælle udarbejdede aftalen vedrørende
køre-tøjerne i fællesskab. Dog formulerede sagsøgerens ægtefælle afsníttet,
hvor-efter ” alle effekter leveres velfungerende, fuld funktionsdygtige og
mekanisk i orden, for biler og MC´er gælder, at de tillige er i tilnærmelsesvis
syns klar stand” .  Aftalen blev skrevet efter, at sagsøgerens ægtefælle havde
besigtiget køretøjerne. Der var en del sne omkring køretøjerne i forbindelse
med besigtigelsen, men køretøjerne kunne besigtiges uanset sneen. Han
husker ikke, at han af sagsøgeren blev opfordret til at gennemgå ejendommen
sammen med en sagkyndig inden købsaftalen blev indgået. Han har selv gået
på bygge- og anlægsuddannelse. Om nogle af køretøjerne har sagsøgte
nærmere forklaret:
 
ad campingvogn Kab Royal Hacienda 1000: Den blev ikke besigtiget, da den
stod i Sverige. Der var ikke mangler ved campingvognen.
 
ad Mercury Cougar 1996: Bilen stod ved besigtigelsen i laden og var ikke
snedækket. Der var ikke mangler ved bilen.
 
ad Jaguar XJ12 1994: Bilen stod ved besigtigelsen udenfor, men var ikke
snedækket og kunne derfor godt besigtiges. Der var synlige defekter ved
bremselyset. Han var ikke bekendt med fejl i bagakslen. Bilen har stået stille i
½ år.
 
ad Jaguar XJ6 1995: Det er korrekt, at bilen ikke er leveret, hvorfor sagsøgte
har taget bekræftende til genmæle overfor sagsøgerens krav for så vidt angår
35.000 kr.
 
ad Audi A8 Quattro 1995: Han er ikke i besiddelse af registreringsattest fra
Tyskland ud over det i sagen fremlagte. Eventuel yderligere dokumentation
må sagsøgeren selv sørge for. Han har selv købt bilen privat på Fyn.
ad Iveco 40C13 2001 varebil: Bilen kunne besigtiges uden problemer ved
sagsøgerens ægtefælles besigtigelse af køretøjerne.
 
ad BMW R1100GS 1998: Han købte i sin tid køretøjet i København. Han er
ikke i besiddelse af registreringsattest fra Tyskland ud over det i sagen frem-
lagte. Eventuel yderligere dokumentation må sagsøgeren selv sørge for.
 
ad Honda VFR750F 1986: Sagsøgte er ikke i besiddelse af moms- og
toldkvittering for køretøjet. Han har i sin tid købt den privat i Kolding.
 
Eventuelle manglende dokumenter på køretøjerne og tidligere handler af dem
er brændt.

Parternes synspunkter

Sagsøgeren har i overensstemmelse med et påstandsdokument gjort gælden-

STD061446-S01-ST01-K194-T3-L01-M00-\D51



/

Side 5/6

de om mangler ved køretøjerne, at sagsøgeren og sagsøgte indgik i henhold til
købsaftaler bilagene 1 og 2 en aftale om, at sagsøgte købte Ejendom med
overtagelsesdag den 1. maj 2013 og at en del af købesum-men blev berigtiget
ved levering af forskellige effekter i form af biler, mo-torcykel med videre, jf.
købsaftalen bilag 2. Ifølge købsaftalen bilag 2 skulle ” alle effekter leveres
velfungerende, fuld funktionsdygtige og mekanisk i or-den, for biler og MC’er
gælder, at de tillige er i tilnærmelsesvis synsklar stand. Alle effekter er
garanteret fri og ubehæftede.”  Da sagsøgte dels ikke har kunnet levere det
aftalte, dels ikke har kunnet fremskaffe toldattester/re-gistreringsattester, har
sagsøgte ikke kunnet levere ydelser for kr. 150.000,-. For så vidt angår nogle
af de øvrige effekter, der er leveret, er der fejl og mangler for en værdi
svarende til mindst kr. 89.000,-, hvoraf sagsøgte ved sagsøgerens modregning
i garageleje har fået betalt kr.2.000,-. Sagsøgte har ikke noget retmæssigt krav
overfor sagsøger, der måtte kunne bringes i mod-regning eller føre til
selvstændig dom.

Sagsøgte har i overensstemmelse med et påstandsokument gjort gældende,
at sagsøgeren skal tåle identifikation med sin ægtefælle Vidne, da det er
Vidne, som sagsøgte har forhandlet med, at sagsøgeren ikke har dokumenteret,
at der foreligger de påberåbte fejl og mangler, at sagsøgeren ikke har
dokumentet, at manglerne var til stede på det relevante tidspunkt, hvor
risikoen overgik til sagsøgeren, samt at sagsøgeren via sin ægtefælle har haft
fuld adgang til at undersøge genstandene, før aftalen blev indgået.

Rettens begrundelse og afgørelse

Det er ubestridt, at køretøjet Jaguar XJ6 ikke er leveret, og at sagsøgte ikke
har leveret fornødne registreringsattester og toldkvitteringer for de importe-
rede køretøjer Mercury Cougar 1996, Audi A8 Quattro 1995, BMW R1100GS
1998 og Honda VFR750F 1986, således som det er en forudsæt-ning for
sagsøgerens indregistering af køretøjerne, jf. registreringsbekendt-gørelsens
§§ 42-45. Den manglende levering af et køretøj samt manglende levering af
fornødne registreringsattester og toldkvitteringer må anses for væsentlige
mangler ved leveringen. Herefter, og da sagsøgte ikke har afhjul-pet
manglerne, er sagsøgeren for disse køretøjer berettiget til erstatning stor
150.000 kr. svarende til køretøjernes aftalte værdi.

For så vidt angår campingvognen har sagsøgte bestridt, at der var mangler ved
denne. Da sagsøgeren ikke nærmere har godtgjort mangler ved cam-
pingvognen, finder retten ikke grundlag for at fastslå et mangelsansvar hos
sagsøgte for så vidt angår dette køretøj.

Med hensyn til køretøjerne Jaguar XJ12 1994, Iveco 40C13 2001 og Polaris
ATV 1992 har sagsøgeren påberåbt sig mangler ved køretøjernes funktions-
duelighed. Sagsøgte har bestridt, at der er mangler ved køretøjet Jaguar XJ12
1994 udover et defekt bremselys og har anført, at øvrige mangler på
køretøjerne var synlige ved sagsøgerens ægtefælles besigtigelse af køretøjer-

STD061446-S01-ST01-K194-T3-L01-M00-\D51



/

Side 6/6

ne. Retten lægger herved til grund, at sagsøgte ikke bestrider mangler ved
Iveco 40C13 2001 og Polaris ATV 1992-køretøjerne. På denne baggrund, og
da parterne har aftalt, at alle effekter skulle leveres fuldt funktionsdygtige,
lægger retten til grund, at der var mangler ved Jaguar XJ12 1994-køretøjets
bremselys og ved køretøjerne Iveco 40C13 2001 og Polaris ATV 1992 som
forklaret af sagsøgerens ægtefælle. Ved et samlet skøn over de oplyste udbe-
dringsomkostninger finder retten, at manglerne kan opgøres til 30.000 kr.

Sagsøgerens påstand tages herefter til følge med 180.000 kr. som nedenfor
bestemt.

Med hensyn til sagens omkostninger lægger retten til grund, at sagsøgeren
overvejende har fået medhold, hvorfor sagsøgte skal betale sagsomkostnin-ger
til sagsøgeren, herunder 35.000 kr. som et passende beløb til hel eller delvis
dækning af sagsøgerens advokatbistand samt 6.040 kr. til dækning af
sagsøgerens udgift til retsafgift .

Thi kendes for ret:

Sagsøgte skal inden 14 dage til Sagsøger betale 180.000 kr. med procesrente
fra den 28. no-vember 2013 samt 41.040 kr. i sagsomkostninger.

Dommer

STD061446-S01-ST01-K194-T3-L01-M00-\D51